Пасля падзелу Рэчы Паспалітай Адам Солтан на некаторы час адышоў ад дзяржаўных спраў і заняўся гаспадарчай дзейнасцю. У сваім мястэчку Дзятлава ён пабудаваў у пачатку ХІХ ст. невялікую папяровую фабрыку, цагельны завод і паштовую станцыю. У Дзятлаве знаходзілася бібліятэка графа. Яна з’яўлялася адной з лепшых у Гродзенскай губерніі. Прымаў актыўны ўдзел таксама ў паўстанні 1830-1831 гг., за што былі канфіскаваны ягоныя ўладанні, у тым ліку і Дзятлава.У 1831 годзе Дзятлава перайшло ў дзяржаўную казну. Такім чынам, 333 гады сваёй гісторыі Дзятлава было праватнаўласніцкім мястэчкам.